**மலேசிய மக்கள் சக்தி கட்சி** (**மக்கள் சக்தி**) (ஆங்கிலம்: *Malaysia Makkal Sakti Party* (**MMSP**); மலாய்: *Parti Makkal Sakti Malaysia* (**PMSM**); சீனம்: 馬來西亞人民力量黨; சாவி: ڤرتي مقكل سقتي مليسيا) என்பது மலேசியாவில் மலேசிய இந்தியர்களின் இனப் பிரச்சினைகளைத் தீர்ப்பதற்கு 2009 மே 11-ஆம் தேதி உருவாக்கப்பட்ட ஓர் அரசியல் கட்சியாகும்.

மலேசிய இந்து உரிமைகள் போராட்டக் குழுவின் (**HINDRAF**) ஒரு பகுதி என அறிவித்து இருக்கும் மலேசிய மக்கள் சக்தி கட்சி; இண்ட்ராப் அமைப்பின் முன்னாள் ஒருங்கிணைப்பாளர்களில் ஒருவரான ஆர். எஸ். தனேந்திரன் (*R.S. Thanenthiran*) என்பவரால் தோற்றுவிக்கப்பட்டது.

இண்ட்ராப் அமைப்பின் சுலோகமான **மக்கள் சக்தி** (*Makkal Sakti*); (*People's Power*) எனும் சொற்களை இந்தக் கட்சி தன் சுலோகச் சொற்களாகப் பயன்படுத்தி வருகிறது.

பொது
----

2010-ஆம் ஆண்டுகளில் மலேசியாவில் ஆளும் கூட்டணியாக இருந்த பாரிசான் நேசனல் (**BN**) தேசிய முன்னணி கூட்டணியுடன் (*Barisan Nasional*); மலேசிய மக்கள் சக்தி கட்சி ஒரு தோழமைக் கட்சியாக இணைந்து செயல்படத் தொடங்கியது.

மலேசிய மக்கள் சக்தி கட்சி தொடங்கப்பட்டு பல்லாண்டுகள் நிறைவு அடைந்த நிலையில்; பாரிசான் நேசனல் (*Barisan Nasional*) (**BN**) தேசிய முன்னணியின் மூலமாக 2202-ஆம் ஆண்டு பொதுத் தேர்தல் வரையில் அந்தக் கட்சிக்கு தொகுதிகள் எதுவும் வழங்கப்படவில்லை.

### பாரிசான் நேசனல் கூட்டணி நட்புறவு

இருப்பினும் அந்தக் கட்சி அதன் விசுவாசத்தைத் தொடர்ந்து பாரிசான் நேசனல் தேசிய முன்னணிக்கே வழங்கி வந்தது. இதன் காரணமாக 2202-ஆம் ஆண்டு பொதுத் தேர்தலில் அந்தக் கட்சிக்கு நிபோங் திபால் மக்களவை தொகுதி வழங்கப்பட்டது.

2009 அக்டோபர் 10-ஆம் தேதி அப்போதைய பிரதமர் நஜீப் ரசாக் (*Najib Abdul Razak*) அவர்களால் மலேசிய மக்கள் சக்தி கட்சி அதிகாரப்பூர்வமாகத் தொடங்கப்பட்டது. மலேசிய மக்கள் சக்தி கட்சி, பாரிசான் நேசனல் (**BN**) தேசிய முன்னணியின் அதிகாரப்பூர்வ கட்சி உறுப்பினராக இல்லாவிட்டாலும் அந்தக் கூட்டணியுடன் நட்புறவைப் பேணி வருகிறது.

### 2020-ஆம் ஆண்டு கட்சி கோரிக்கை

அத்துடன் மலேசிய மக்கள் சக்தி கட்சி, 2018 மலேசியப் பொதுத் தேர்தலில் (*Malaysia's 14th General Election 2018*) பாரிசான் நேசனல் கூட்டணியை வெளிப்படையாக ஆதரித்தது.

[[மலேசியப் பொதுத் தேர்தல், 2022|2022-ஆம் ஆண்டு மலேசியப் பொதுத் தேர்தலில்) மூன்று நாடாளுமன்ற மற்றும் ஏழு மாநிலத் தொகுதிகளில் பாரிசான் நேசனல் கூட்டணியின் கீழ் போட்டியிட கட்சி முடிவு செய்து 2020-ஆம் ஆண்டில் தன் கோரிக்கையை முன்வைத்தது.

### அகமத் சாகித் அமிடி

2022-ஆம் ஆண்டு மலேசியப் பொதுத் தேர்தலில்) பாரிசான் நேசனல் கூட்டணியின் சார்பாக போட்டியிட மலேசிய மக்கள் சக்தி கட்சிக்கு இடங்கள் வழங்கப்படும் என்று செப்டம்பர் 2021-இல், பாரிசான் நேசனல் கூட்டணியின் தலைவர் அகமத் சாகித் அமிடி (*Ahmad Zahid Hamidi*) அறிவித்தார்.

மலேசியப் பொதுத் தேர்தல், 2022
-----------------------------

| தேர்தல் | வெற்றி | போட்டி தொகுதிகள் | மொத்த வாக்குகள் |  % | தேர்தல் விளைவு | தேர்தல் தலைவர் |
| --- | --- | --- | --- | --- | --- | --- |
| 2022 | 0 / 222 | 1 | 10,660 | 0.07 | **நாடாளுமன்றத்தில் பிரதிநிதித்துவம் இல்லை** (பாரிசான் நண்பர்கள்) | ஆர். எஸ். தனேந்திரன் |

மேற்கோள்கள்
-----------

1. ↑  "Barisan Nasional Klang parliamentary committee members meeting". *Malaysia Today*. 15 August 2016.. பார்த்த நாள்: 17 November 2016.
2. ↑  Fernandez, Joe (26 September 2009). "Makkal Sakti Party - Hindraf cries foul". *Malaysiakini*.. பார்த்த நாள்: 17 November 2016.
3. ↑  Veeranggan, Athi (20 May 2009). "Makkal Sakti versus Hindraf". *Malaysiakini*.. பார்த்த நாள்: 17 November 2016.
4. ↑  "Solving the problem of other political parties' applications first: Analysts". *Sinar Harian*. 29 December 2020.. பார்த்த நாள்: 7 June 2021.
5. ↑  "Bersama Parti Friends of BN". *UMNO ONLINE*. 13 March 2020.. பார்த்த நாள்: 7 June 2021.
6. ↑  "Makkal Sakthi party denies links to BN". *Malaysiakini*. 19 May 2009.. பார்த்த நாள்: 17 November 2016.
7. ↑  Rosman Shamsuddin (6 October 2017). "Makkal Sakti promises to back BN candidates in GE14". New Straits Times.. பார்த்த நாள்: 7 June 2021.
8. ↑  Aurora (7 December 2010). "Makkal Sakti will not seek for seats, says president". *Malaysia Today*.. பார்த்த நாள்: 17 November 2016.
9. ↑  "'BN open to any party willing to join the coalition'". *Bernama* (New Straits Times). 27 December 2020.. பார்த்த நாள்: 7 June 2021.
10. ↑  "Zahid: Three small Indian parties - Kimma, IPF and Makkal Sakti - may join Barisan". *The Star (Malaysia)*. 27 October 2018.. பார்த்த நாள்: 7 June 2021.
11. ↑  Umavathi Ramayah (16 September 2021). "Ahmad Zahid assured Makkal Sakti to be given a seat in GE15". Astro Awani.. பார்த்த நாள்: 16 September 2021.

மேலும் காண்க
------------

* மலேசிய அரசியல் கட்சிகள்
* இண்ட்ராப்
* தேசிய முன்னணி (மலேசியா)
* பாரிசான் நேசனல்
* அம்னோ

‎